A Bizottság 442/2000/EK rendelete

(2000. február 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 254/2000/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által közzétett, az árucikkek kombinált nómenklatúrába történő besorolásával kapcsolatos és e rendelet rendelkezéseinek meg nem felelő előírásokat tartalmazó kötelező érvényű tarifális felvilágosításra – a legutóbb a 955/1999/EK tanácsi és európai parlamenti rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében – az arra jogosultak három hónapig még hivatkozhassanak.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében három hónapig még lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. február 25-én.

a Bizottság részéről

Frederik Bolkestein

a Bizottság tagja

[1] HL L 28., 2000.2.3., 16. o.

[2] HL L 256., 1987.9.7., 1. o.

[3] HL L 119., 1999.5.7., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Beágyazott fémrudakkal és acélhuzalokkal megerősített, vulkanizált lágygumiból készült lánctalp.E lánctalpakat pl. építőipari gépeken, hókotrókon vagy mezőgazdasági gépeken használják.A fém alkatrészek csak az erősítést és a lánctalp vezetését szolgálják.Ld. az A ábrát.* | 40169982 | A besorolást a Kombinált Nómenklatúra 1. 3. b) és 6. általános szabálya, a XVI . rész 1a. megjegyzése, a XVII. áruosztály 2. a) megjegyzése, valamint a 4016, 401699 és a 40169982 KN-kód indokolja. A vulkanizált lágygumival teljesen körbevett acélhuzalok és fémrudak egymáshoz nem kapcsolódnak. |

2.Új, háromkerekű járművek, kétütemű, 49,8 cm3-es szikragyújtású, belsőégésű, dugattyús motorral, négy előremenet és egy hátramenet fokozatú sebességváltóval és differenciálművel.A járművek csupán vezetőüléssel és kormányra szerelt vezérlőberendezéseket tartalmazó vezetőfülkével rendelkeznek.Nyitott vagy fedett raktérrel rendelkeznek. Legfeljebb 200 kg tömeg szállítására alkalmasak.Ld. a B. ábrát | 87043191 | A besorolást a Kombinált Nómenklatúra 1. és 6. általános szabálya, valamint a 8704, 870431 és a 87043191 KN-kód indokolja. |

3.Alumíniummal bevont, hegesztett műanyag fóliából készült léggömb. A műanyag fólia a léggömb külsejét alkotja.A léggömbök töltőnyakkal rendelkeznek, műanyag betét formájában beillesztett szeleppel. Ez a betét automatikusan elzárja a gáz útját a léggömb belsejében, és megakadályozza annak kiáramlását.A léggömböket gázzal (levegővel vagy héliummal) töltik meg. | 95039032 | A besorolást a Kombinált Nómenklatúra 1. és 6. általános szabálya, a 39. árucsoport 2 v) megjegyzése, valamint a 9503, 950390 és a 95039032 KN-kód indokolja. E termékekre különféle motívumokat nyomtathatnak, amelyek nem befolyásolják a termék játékléggömbként való besorolását. |

4.Keret nélküli négyszögletes, siklóernyő formájú, műszálas, szélben megdagadó, textilből készült sárkány. A sárkányok külön is használhatók. Azonban több azonos fajtájú sárkány egymás fölé is helyezhető.A sárkányok a földről két vagy négy zsineggel irányíthatók.Ld. a C és D ábrát. | 95039037 | A besorolást a Kombinált Nómenklatúra 1. és 6. általános szabálya, valamint a 9503, 950390 és a 95039037 KN-kód indokolja. Habár ezek a sárkányok sportversenyeken és tengerparti homokfutók húzatására, vízisíelésre vagy szörfözésre is alkalmasak, elsősorban gyermekek vagy felnőttek szórakoztatására készültek. |

+++++ TIFF +++++

[1] Az ábra kizárólag tájékoztatási célokat szolgál

--------------------------------------------------